“ศูนย์บางซื่อ” เปิด Walk-in ฉีดวัคซีน ผู้สูงอายุ-หญิงตั้งครรภ์-คนอ้วน เริ่ม 22-31 ก.ค.
“ศูนย์บางซื่อ” เปิด Walk-in ฉีดวัคซีน ผู้สูงอายุ-หญิงตั้งครรภ์-คนอ้วน เริ่ม 22-31 ก.ค. เวลา 09.00-17.00 น.
“ศูนย์บางซื่อ” เปิด Walk-in ฉีดวัคซีน ผู้สูงอายุ-หญิงตั้งครรภ์-คนอ้วน เริ่ม 22-31 ก.ค. เวลา 09.00-17.00 น.
21 ก.ค. 2564

นพ.ไพโรจน์ สุรัตนวนิช รองอธิบดีกรมการแพทย์ เปิดเผยว่า จากปัญหาผู้ติดเชื้อโควิค-19 ที่เพิ่มขึ้นเป็นจำนวนมาก กรมการแพทย์ กระทรวงสาธารณสุข โดยศูนย์ฉีดวัคซีนกลางบางซื่อ จึงมีความห่วงใยกลุ่มเสี่ยงโดยเฉพาะผู้สูงอายุ ผู้ที่กำลังตั้งครรภ์ และผู้ที่มีน้ำหนัก 100 กิโลกรัมขึ้นไป หากกลุ่มดังกล่าวได้รับการฉีดวัคซีนโควิด-19 จะสามารถลดการติดเชื้อ ลดป่วยรุนแรง และลดการเสียชีวิตได้
ดังนั้น จึงเปิดให้บริการฉีดวัคซีนโควิด 19 (เข็มที่ 1) ให้แก่ผู้สูงอายุที่มีอายุ 60 ปีขึ้นไป ผู้ที่ตั้งครรภ์มีอายุครรภ์ตั้งแต่ 12 สัปดาห์ขึ้นไป โดยจะต้องแสดงเอกสารการตั้งครรภ์ที่ได้รับการรับรองจากแพทย์ และผู้ที่มีน้ำหนัก 100 กิโลกรัมขึ้นไป
ทั้งนี้ ไม่รวมผู้ติดตาม โดยสามารถ Walk-in รับบริการฉีดวัคซีนโควิด-19 ได้ที่ศูนย์ฉีดวัคซีนสถานีกลางบางซื่อ กรุงเทพมหานคร (เข้าที่ประตู 2,3,4) เริ่มตั้งแต่ 22 -31 กรกฎาคม 2564 เวลา 09.00-17.00 น.
อย่างไรก็ตาม ประชาชนที่ได้รับการฉีดวัคซีนโควิด-19 แล้ว ยังคงต้องปฏิบัติตนเพื่อป้องกันการติดเชื้ออย่างเคร่งครัด โดยการรักษาระยะห่างทางสังคม ล้างมือบ่อยๆ และสวมหน้ากากอนามัย เพื่อป้องกันการติดเชื้อโควิด-19